TEMA 2. Tranzacții financiare: mecanismele transferurilor, plăților și sistemele de plată moderne
1. Tranzacții financiare – concept, tipologie particularități
Ce este o tranzacție?
Tranzacția este o operațiune economică sau financiară prin care se produce o schimbare în drepturile, obligațiile sau poziția financiară a uneia sau mai multor persoane/entități.
Exemple:
· cumpărarea unui produs; 
· depunerea banilor în cont; 
· retragerea numerarului; 
· transferul banilor între două conturi; 
· schimbul valutar. 
Exemplu
Maria cumpără un produs de 500 lei:
Ce este o plată?
Plata este transferul de fonduri de la plătitor către beneficiar, în scopul stingerii unei obligații sau efectuării unei operațiuni.
Exemplu
Ai o factură de 800 lei la energia electrică.
Tu = plătitor;     Furnizorul de energie = beneficiar        800 lei = suma plății
Orice plată este o tranzacție, dar nu orice tranzacție este o plată.
De exemplu:
· transferul de 1 000 lei → tranzacție de plată; 
· schimbul EUR în MDL → tranzacție valutară, nu neapărat o plată; 
· cumpărarea unui produs și achitarea lui → tranzacție comercială + plată.

Tranzacția financiară reprezintă o operațiune prin care are loc transferul, schimbul, constituirea sau modificarea unor drepturi și obligații financiare între două sau mai multe persoane, organizații sau instituții. Tranzacțiile financiare presupun, de regulă, circulația banilor sau a altor active financiare.
Elementele unei tranzacții financiare
O tranzacție financiară conține, în general, următoarele elemente:
1. Plătitorul – persoana sau entitatea care transferă fondurile; 
2. Beneficiarul – persoana sau entitatea care primește fondurile; 
3. Suma – valoarea tranzacției; 
4. Moneda – MDL, EUR, USD etc.; 
5. Conturile – contul din care pleacă și contul în care ajung fondurile; 
6. Instrumentul de plată – card, transfer, debitare directă etc.; 
7. Canalul de plată – bancă, aplicație mobilă, internet banking, ATM, POS etc.; 
8. Data și ora tranzacției; 
9. Scopul tranzacției – achitarea unui bun, serviciu, transfer, economisire, investiție etc
Particularitățile tranzacțiilor financiare
Tranzacțiile financiare au câteva caracteristici importante:
1. Valoare monetară Tranzacția are o valoare exprimată într-o monedă.
2. Existența unor participanți Există cel puțin un plătitor și un beneficiar, în cazul unei plăți.
3. Trasabilitate Tranzacțiile efectuate prin sistemul financiar sunt, de regulă, înregistrate și pot fi urmărite prin documente și înregistrări electronice.
4. Securitate Tranzacțiile trebuie protejate împotriva:
· fraudei; 
· accesului neautorizat; 
· falsificării; 
· pierderii datelor. 
5. Reglementare Tranzacțiile financiare sunt realizate în baza legislației și regulilor aplicabile sistemului financiar și de plăți.
6. Rapiditate În funcție de instrument și infrastructură, tranzacția poate fi:
· instant; 
· în timp real; 
· procesată în anumite cicluri. 
7. Comision Unele tranzacții pot presupune comisioane pentru utilizator.

Tranzacțiile financiare pot fi clasificate după mai multe criterii.
A. După participanți
Tranzacții între:
· persoane fizice – persoane fizice; P2P 
· persoane fizice – companii; P2B
· companii – companii; B2B
· persoane/companii – instituții publice; 
· bănci – bănci; 
· bănci – clienți. 

B. După natura operațiunii
1. Tranzacții de plată Au ca scop achitarea unei obligații.
Exemple:
· plata unei facturi; 
· plata unui furnizor; 
· plata unui impozit; 
· cumpărarea unui produs cu cardul. 
2. Tranzacții de transfer - Presupun transferul fondurilor fără ca în acel moment să existe neapărat o achiziție de bunuri sau servicii.
Exemplu: Părintele transferă 2 000 lei copilului.
3. Tranzacții de economisire- Presupun constituirea unor economii.
Exemplu: Clientul depune 50 000 lei într-un depozit bancar.
4. Tranzacții de creditare- Presupun acordarea sau rambursarea unui credit.
BANCA ───── credit ─────► CLIENT
BANCA ◄──── rambursare ── CLIENT
5. Tranzacții de investiții- Presupun plasarea fondurilor în active financiare sau reale în scopul obținerii unui câștig.
Exemple:
· cumpărarea de acțiuni; 
· cumpărarea de obligațiuni; 
· investiții în fonduri de investiții. 
6. Tranzacții valutare Presupun schimbul unei monede în alta.
Exemplu: 1 000 EUR → MDL

1.4. După modalitatea de efectuare
· Tranzacții cu numerar Se efectuează utilizând bancnote și monede.
Exemplu: plata cash într-un magazin.
· Tranzacții fără numerar Se efectuează prin intermediul conturilor bancare sau al altor instrumente electronice.
Exemple:
· transfer bancar; 
· transfer de credit; 
· debitare directă; 
· plati instant; 
1.5. După teritoriul în care se realizează
· Tranzacții interne Au loc între participanți aflați în aceeași țară.
Banca A din Moldova → Banca B din Moldova.
· Tranzacții internaționale Implică participanți din țări diferite.
Companie din Moldova → furnizor din România.
Pentru efectuarea lor pot fi utilizate infrastructuri și mecanisme internaționale precum SWIFT sau SEPA, în funcție de tipul și moneda plății.
1.6. După viteza procesării
· Tranzacții standard Sunt procesate conform ciclurilor și regulilor sistemului de plată.
· Tranzacții instant Sunt procesate foarte rapid, de regulă în câteva secunde și, în funcție de sistem, pot fi disponibile 24/7.
Exemplu: MIA Plăți Instant.

1.7. După instrumentul utilizat
	Instrument
	Exemplu de tranzacție

	Numerar
	Plata la casierie

	Card
	Plata la POS

	Transfer de credit
	Plata unei facturi

	Debitare directă
	Plata automată a utilităților

	QR
	Plata prin scanarea unui cod

	Contactless
	Plata prin apropierea cardului/telefonului

	Mobile banking
	Transfer prin aplicația bancară

	Cec
	Ordin de plată în forma specifică instrumentului



Exemplu 
Ion achită factura de energie de 1 500 lei prin aplicația mobilă a băncii.
Această operațiune poate fi descrisă astfel:
· tip: tranzacție de plată; 
· plătitor: Ion; 
· beneficiar: furnizorul de energie; 
· sumă: 1 500 lei; 
· monedă: MDL; 
· instrument: transfer de credit; 
· canal: aplicație de mobile banking; 
· cont: contul lui Ion este debitat; 
· contul furnizorului: este creditat; 
· scop: achitarea unei obligații. 
!!!!De reținut
Tranzacția financiară = operațiune prin care se modifică poziția financiară sau se transferă drepturi/obligații financiare.
Plata = transfer de fonduri de la plătitor la beneficiar pentru stingerea unei obligații sau efectuarea unei operațiuni.
Instrumentul de plată = mijlocul utilizat pentru inițierea/efectuarea plății.
Sistemul de plăți = ansamblul de reguli, participanți și infrastructuri care permite procesarea și decontarea plăților.
Top of Form
Bottom of Form




2. Sistemul de plati organizare si mecanism de functionare
Sistemul național de plăți reprezintă totalitatea sistemelor, mecanismelor, instituțiilor care în baza unor norme (reguli, proceduri, contracte etc.) asigură inițierea, procesarea, compensarea și/sau decontarea operațiunilor de transfer de mijloace bănești între participanți. Elementele principale ale sistemului național de plăți sunt: instrumentele de plată; infrastructurile care efectuează inițierea, procesarea, compensarea și/sau decontarea valorilor mobiliare și operațiunilor de plată și comunicarea informațiilor aferente acestor operațiuni.
Rolul principal al sistemului de plăți este de a permite ca banii să circule în condiții de siguranță, eficiență și rapiditate.
Principalii participanți ai SNP
1. Banca Națională a Moldovei (BNM)
· reglementează și supraveghează domeniul; 
· operează infrastructuri relevante ale sistemului național de plăți; 
· stabilește cadrul pentru participanții aflați sub supravegherea sa. 
2. Băncile
· deschid conturi; 
· execută transferuri; 
· emit carduri; 
· procesează plăți; 
· oferă servicii de internet/mobile banking etc. 
3. Prestatorii de servicii de plată nebancari
· societăți de plată; 
· societăți emitente de monedă electronică; 
· furnizori de servicii poștale autorizați pentru servicii de plată. 
4. Utilizatorii
· persoane fizice; 
· persoane juridice; 
· instituții și alte entități. 
5. Infrastructurile/sistemele de plată
· permit procesarea, compensarea și/sau decontarea plăților.
6. Canalele de plată
· modalitatea prin care utilizatorul accesează serviciul de plată.
· sucursala băncii; 
· ATM; 
· POS; 
· internet banking; 
· mobile banking; 
· aplicații de plată; 
· terminale de plată.

Principiile sistemului de plăți
  siguranță – protecția fondurilor și a datelor; 
  rapiditate – procesarea într-un timp adecvat; 
  eficiență – costuri și resurse utilizate rezonabil; 
  accesibilitate – accesul utilizatorilor la servicii; 
  continuitate – funcționarea fără întreruperi nejustificate; 
  transparență – reguli și costuri clare; 
  securitate – prevenirea fraudelor și accesului neautorizat.

În scopul supravegherii BNM sunt incluse:
- Sistemele de plăți și decontări (Sistemele de plăți de mare valoare și Sistemele de plăți de mare volum și mică valoare);
- Sistemele de compensări și decontări ale valorilor mobiliare;
- Remiterile de bani;
- Instrumentele de plată.
Componentele principale ale sistemelor de plăți din Republica Moldova sunt: sistemul automatizat de plăți interne; sistemul Depozitarului Central Unic de Valori Mobiliare și instrumentele de plată.
· Sistemul automatizat de plăți interne (SAPI) reprezintă sistemul prin intermediul căruia sunt efectuate în mod automatizat plățile în lei moldovenești ale/prin intermediul participanților pe teritoriul Republicii Moldova. SAPI este operațional din anul 2006 și administrat de Banca Națională a Moldovei.
· Sistemul Depozitarului Central Unic de Valori Mobiliare (SDCU) reprezintă sistemul de decontare a valorilor mobiliare, care asigură prestarea serviciilor de înregistrare a valorilor mobiliare, de administrare centralizată, de decontare și după caz, a serviciilor auxiliare. SDCU este operațional din 31 iulie 2018 și este gestionat de „DEPOZITARUL CENTRAL UNIC AL VALORILOR MOBILIARE” S.A.
Instrumentele de plată fără numerar sunt componente esențiale ale sistemelor de plăți  din Republica Moldova, în special, în cadrul etapelor de creare, validare și transmitere a plăților.
În Republica Moldova sunt utilizate următoarele instrumente de plată:
· cardul de plată;
· transferul de credit;
· debitarea directă;
· instrument de plată electronic cu acces la distanţă.
Cardul de plată reprezintă un suport de informație standardizat și, după caz, personalizat prin intermediul căruia deținătorul, în funcție de tipul cardului de plată are acces la distanță la contul de plăți la care este atașat cardul de plată în vederea efectuării anumitor operațiuni de plată.
Transferul de credit reprezintă o serie de operațiuni care încep prin inițierea de către plătitor a unui ordin de plată și transmiterea acestuia prestatorului de servicii de plată în scopul punerii la dispoziția unui beneficiar a unei anumite sume de bani.
Transferul de credit este un serviciu de plată prin care plătitorul inițiază ordinul de transfer al unei sume de bani din contul său către contul beneficiarului.
Cu alte cuvinte:
Plătitorul dă ordin băncii sale să transfere bani beneficiarului.
Exemplu
Ion trebuie să achite o factură de 2 000 lei.
1. Ion intră în aplicația bancară. 
2. Introduce datele beneficiarului și suma de 2 000 lei. 
3. Confirmă plata. 
4. Banca lui verifică și procesează ordinul. 
5. Fondurile sunt transferate. 
6. Banca beneficiarului creditează contul acestuia.

Ion                         Furnizor
 │                              ▲
 │  ordin de plată       │
 ▼                              │
Banca lui ──► sistem plăți ──► Banca furnizorului
 │                              │
 └── -2 000 lei                 └── +2 000 lei

Transferul de credit poate fi utilizat pentru:
· plata facturilor; 
· transferul salariilor; 
· plata furnizorilor; 
· transferul banilor între persoane; 
· plata impozitelor și taxelor; 
· transferuri între conturile proprii; 
· transferuri internaționale.


Debitarea directă constă dintr-o serie de proceduri în care o operațiune de plată este inițiată de beneficiarul plății în baza consimțământului acordat de către plătitor beneficiarului plății.
Plătitorul își dă acordul ca beneficiarul să solicite debitarea contului său, conform condițiilor autorizate.
De exemplu: 
Să presupunem că Maria are un contract cu un furnizor de energie.
Maria autorizează furnizorul să încaseze automat factura din contul său.
În luna următoare factura este de 1 200 lei.

Transfer de credit vs. debitare directă
	Caracteristică
	Transfer de credit
	Debitare directă

	Cine inițiază?
	Plătitorul
	Beneficiarul

	De unde pleacă banii?
	Contul plătitorului
	Contul plătitorului

	Cine primește banii?
	Beneficiarul
	Beneficiarul

	Este necesară autorizarea?
	Da, pentru ordinul de plată
	Da, prin mandat/autorizare prealabilă

	Potrivit pentru
	Plăți individuale
	Plăți recurente

	Exemplu
	Plata unei facturi manual
	Plata automată a facturii

	Controlul inițiativei
	Plătitorul
	Beneficiarul, în baza mandatului


Important 
🔵 Transfer de credit: „Eu îți trimit banii.”
🟢 Debitare directă: „Ți-am permis să iei banii din contul meu conform mandatului.”


Instrumentul de plată electronic cu acces la distanţă (SADD) reprezintă un set de proceduri, care se bazează pe o soluţie informatică și/sau echipament de tipul: internet-banking, PC-banking, phone-banking, mobile-banking, care permite utilizatorului, prin intermediul unei metode de autentificare şi al unui mijloc de comunicație, accesul la contul de plăți și iniţierea de operaţiuni de plată, în baza fondurilor de care dispune.

La sfârșitul anului 2025, în SAPI erau înregistrați 21 participanți: 
- Banca Națională a Moldovei; 
- 10 bănci licențiate de Banca Națională a Moldovei; 
- 5 prestatori de servicii de plată nebancari; 
- Centrul de casă şi decontări din or. Tiraspol;
 - Trezoreria de Stat din cadrul Ministerului Finanțelor, inclusiv în calitate de participant mandatat; 
- Depozitarul central unic al valorilor mobiliare; 
- Fondul de garantare a depozitelor în sistemul bancar. 
În anul 2025, prin intermediul SAPI, a fost procesat un volum total de 31,2 mil. tranzacții în valoare de 1 503,2 mld. lei, majorându-se semnificativ ca număr (65,4 la sută)


3. Mecanismul de funcționare a unui sistem de plăți
Inițiere → Autentificare → Autorizare → Procesare → Compensare → Decontare → Creditarea beneficiarului
Etapa 1 – Inițierea
Plătitorul transmite ordinul de plată.
Exemplu: Maria transferă 2 000 lei lui Ion.
Etapa 2 – Autentificarea
Prestatorul verifică identitatea clientului.
De exemplu:
· PIN; 
· parolă; 
· cod SMS; 
· biometrie; 
· autentificare multifactor. 
Etapa 3 – Autorizarea
Se verifică dacă plata poate fi efectuată:
· există fonduri suficiente; 
· datele sunt corecte; 
· tranzacția respectă limitele; 
· nu există alte restricții. 
Etapa 4 – Procesarea
Instrucțiunea de plată este transmisă prin infrastructura relevantă.
Etapa 5 – Compensarea
Atunci când există obligații reciproce între participanți, acestea pot fi centralizate și compensate pentru a determina sumele nete care trebuie decontate.

De ex: Banca A trebuie Băncii B: 10 mil. lei Banca B trebuie Băncii A: 7 mil. lei COMPENSARE Banca A → Banca B: 3 mil. Lei
Etapa 6 – Decontarea
Decontarea reprezintă stingerea obligației financiare dintre participanți prin transferul efectiv al fondurilor.
Etapa 7 – Creditarea beneficiarului
Banca beneficiarului creditează contul acestuia.

Contul lui Ion este debitat cu 5 000 MDL, iar contul Mariei este creditat cu 5 000 MDL, conform regulilor și procedurilor aplicabile.

4. Sisteme de plata moderne
Sistemele de plată moderne reprezintă ansamblul de tehnologii, infrastructuri, instituții, reguli și proceduri care permit efectuarea și procesarea plăților în format electronic, rapid și securizat, fără utilizarea directă a numerarului.
Aceste sisteme permit transferul banilor între persoane fizice, companii, bănci și alte instituții financiare, atât la nivel național, cât și internațional.
Scopul principal al sistemelor de plată moderne este de a asigura transferul banilor rapid, sigur, eficient și accesibil.
Principalele forme:
1. Mobile banking
2. Internet banking
3. Portofele electronice
4. Plăți contactless
5. Coduri QR
6. Plăți instant
7. Open Banking / servicii bazate pe API
Sistemele moderne de plată se caracterizează prin:
1. Rapiditate – tranzacțiile pot fi procesate în câteva secunde sau minute. 
2. Digitalizare – operațiunile sunt efectuate electronic, fără documente pe suport de hârtie. 
3. Accesibilitate – plățile pot fi efectuate prin telefon, calculator, card sau alte dispozitive. 
4. Securitate – sunt utilizate mecanisme de autentificare, criptare și monitorizare a tranzacțiilor. 
5. Trasabilitate – operațiunile electronice sunt înregistrate și pot fi verificate. 
6. Disponibilitate – anumite sisteme permit efectuarea plăților 24/7. 
7. Interoperabilitate – diferite bănci, sisteme și furnizori de servicii de plată pot interacționa între ei. 
8. Reducerea utilizării numerarului – facilitează trecerea către o economie bazată pe plăți fără numerar. 
9. Automatizare – anumite plăți pot fi inițiate automat, de exemplu prin debitare directă. 
10. Globalizare – permit efectuarea plăților atât la nivel național, cât și internațional.

1. Mobile banking
Mobile banking reprezintă serviciile bancare accesate prin intermediul telefonului mobil, utilizând o aplicație a băncii.
Prin mobile banking, clientul poate:
· verifica soldul și istoricul contului; 
· efectua transferuri; 
· achita facturi și servicii; 
· efectua plăți cu cod QR; 
· gestiona cardurile; 
· primi notificări privind tranzacțiile. 
Particularități: accesibilitate permanentă, mobilitate, rapiditate și autentificare electronică.
Exemplu: clientul utilizează aplicația mobilă a băncii pentru a transfera bani către o altă persoană.

2. Internet banking
Internet banking reprezintă serviciile bancare oferite prin intermediul unei platforme online accesibile de pe calculator sau alte dispozitive conectate la internet.
Prin internet banking pot fi efectuate:
· transferuri bancare; 
· plăți pentru servicii; 
· verificarea conturilor; 
· gestionarea cardurilor; 
· efectuarea plăților către companii și instituții. 
Particularități: permite administrarea conturilor la distanță, fără deplasarea la bancă, și oferă acces la o gamă largă de operațiuni bancare.
Diferența față de mobile banking: internet banking este utilizat, în principal, printr-o platformă web, iar mobile banking prin aplicația mobilă a băncii.

3. Portofele electronice
Portofelul electronic (e-wallet) este o aplicație sau un serviciu digital care permite păstrarea și utilizarea electronică a informațiilor necesare pentru efectuarea plăților.
Un portofel electronic poate permite:
· efectuarea plăților online; 
· efectuarea plăților contactless; 
· păstrarea cardurilor în format digital; 
· transferul de bani; 
· utilizarea telefonului sau a ceasului inteligent pentru plată. 
Exemple: Apple Pay, Google Pay și alte servicii similare.
Particularități: comoditate, rapiditate, utilizarea dispozitivelor mobile și autentificarea prin elemente de securitate ale dispozitivului.

4. Plăți contactless
Plata contactless este o plată efectuată fără introducerea fizică a cardului în terminalul POS. Clientul apropie cardul, telefonul sau ceasul inteligent de terminal.
Tehnologia utilizată este, de regulă, NFC (Near Field Communication).
Schema:
Card/telefon → NFC → POS → Banca/Procesatorul → Comerciant
Particularități:
· rapiditate; 
· nu este necesară introducerea cardului în POS; 
· poate fi utilizat cardul fizic sau un dispozitiv mobil; 
· oferă autentificare și mecanisme de securitate pentru tranzacție. 

5. Coduri QR
Plata prin cod QR permite inițierea unei plăți prin scanarea unui cod QR cu telefonul mobil.
Codul QR poate conține informații despre beneficiar, comerciant, cont sau suma care trebuie achitată.
Schema:
Client → Scanează QR → Aplicația de plată → Confirmare → Transfer → Beneficiar
Particularități:
· nu necesită utilizarea cardului fizic; 
· permite inițierea rapidă a plății; 
· poate fi utilizat atât în magazine, cât și pentru plăți la distanță; 
· poate fi combinat cu sistemele de plăți instant. 
Exemplu: clientul scanează codul QR afișat de comerciant, verifică suma și confirmă plata în aplicația bancară.

6. Plăți instant
Plățile instant reprezintă plăți electronice procesate foarte rapid, de regulă în câteva secunde, prin infrastructuri specializate.
Spre deosebire de un transfer standard, plata instant permite beneficiarului să primească banii aproape imediat, în condițiile de funcționare ale sistemului.
Schema:
Plătitor → Banca A → Sistem de plăți instant → Banca B → Beneficiar
În Republica Moldova, un exemplu este MIA Plăți Instant.
Particularități:
· procesare foarte rapidă; 
· disponibilitate extinsă; 
· transfer electronic; 
· confirmarea rapidă a tranzacției; 
· poate fi utilizată pentru transferuri între persoane și, în funcție de serviciu, pentru plăți către comercianți. 
Important: „instant” descrie în primul rând viteza procesării, nu un anumit instrument de plată.

7. Open Banking / servicii bazate pe API
Open Banking reprezintă un model prin care, cu acordul clientului și în condițiile prevăzute de cadrul legal și tehnic, furnizorii autorizați de servicii pot avea acces la anumite informații despre conturile bancare sau pot iniția servicii de plată.
Accesul se realizează, de regulă, prin API (Application Programming Interface) – interfețe informatice care permit comunicarea securizată între diferite sisteme.
Schema simplificată:
Client → Furnizor de servicii → API → Bancă → Contul clientului
Exemplu: o aplicație financiară poate, cu acordul clientului, să acceseze informațiile despre conturile acestuia din mai multe bănci și să le prezinte într-o singură aplicație.
Particularități:
· interconectarea sistemelor informatice; 
· accesul la date numai în condițiile autorizate; 
· utilizarea API-urilor; 
· dezvoltarea unor servicii financiare inovatoare; 
· posibilitatea centralizării informațiilor din mai multe conturi. 
🔑 De reținut
	Formă
	Ce reprezintă în principal?

	Mobile banking
	Servicii bancare prin aplicația mobilă

	Internet banking
	Servicii bancare prin platformă web

	Portofel electronic
	Păstrarea și utilizarea digitală a instrumentelor de plată

	Contactless
	Plata prin apropierea dispozitivului de POS

	QR
	Inițierea plății prin scanarea unui cod

	Plată instant
	Transfer procesat foarte rapid

	Open Banking/API
	Conectarea securizată a aplicațiilor și serviciilor cu sistemele bancare



5. Sistemele internaționale de plată: SWIFT și SEPA
1. Sistemul SWIFT
SWIFT – Society for Worldwide Interbank Financial Telecommunication – este o rețea globală securizată prin care băncile și alte instituții financiare transmit mesaje și instrucțiuni financiare standardizate, în special pentru operațiuni transfrontaliere. SWIFT nu este bancă și, în sens strict, nu transferă efectiv banii; transferul fondurilor se realizează prin relațiile dintre instituțiile financiare și, după caz, prin bănci corespondente. 
SWIFT a fost creat în 1973, pentru a permite instituțiilor financiare din diferite țări să comunice într-un mod standardizat, sigur și automatizat. 
Cum funcționează o plată prin SWIFT?
Să presupunem că un client din Republica Moldova trebuie să transfere 5 000 EUR unei companii din

SWIFT a fost creat în 1973, pentru a permite instituțiilor financiare din diferite țări să comunice într-un mod standardizat, sigur și automatizat. 
Cum funcționează o plată prin SWIFT?
Să presupunem că un client din Republica Moldova trebuie să transfere 5 000 EUR unei companii din Germania.
În funcție de relațiile dintre bănci, plata poate fi transmisă direct sau poate implica una ori mai multe bănci intermediare. SWIFT transmite instrucțiunea financiară, iar instituțiile implicate efectuează operațiunile necesare pentru transferul efectiv al fondurilor. 
Ce este un mesaj SWIFT?
Un mesaj SWIFT conține informațiile necesare pentru executarea unei operațiuni financiare, de exemplu:
· banca plătitorului; 
· banca beneficiarului; 
· contul beneficiarului; 
· suma; 
· valuta; 
· informații despre plătitor și beneficiar; 
· scopul plății; 
· alte date necesare procesării și verificării tranzacției. 
SWIFT utilizează standarde de mesagerie financiară. În prezent coexistă standarde MT și MX, cele MX fiind bazate pe metodologia ISO 20022. 
Particularitățile SWIFT
1. Caracter internațional – permite comunicarea între instituții financiare din diferite țări. 
2. Securitate ridicată – mesajele financiare sunt transmise printr-o infrastructură specializată. 
3. Standardizare – instituțiile utilizează formate standardizate de mesaje. 
4. Intermediere posibilă – pot fi implicate bănci corespondente. 
5. Nu este un sistem de decontare în sine – SWIFT transmite mesajul; fondurile sunt transferate prin infrastructurile și relațiile bancare corespunzătoare. 
6. Utilizare pentru numeroase tipuri de operațiuni financiare – plăți, valori mobiliare, trezorerie și comerț internațional. 
Exemplu practic
O companie din Republica Moldova cumpără utilaje din Italia și trebuie să achite 20 000 EUR.
Compania din Moldova → banca sa → SWIFT → banca din Italia → compania italiană
Clientul transmite ordinul de plată băncii sale. Banca transmite mesajul financiar prin rețeaua SWIFT, iar băncile implicate realizează transferul și decontarea fondurilor.

2. Sistemul SEPA
SEPA – Single Euro Payments Area sau Zona Unică de Plăți în Euro – reprezintă cadrul european prin care plățile electronice în euro sunt standardizate și armonizate, astfel încât o plată în euro între două țări participante să poată fi realizată în condiții similare unei plăți interne. 
Un obiectiv fundamental al SEPA este ca persoanele și companiile să poată efectua plăți în euro simplu și standardizat, indiferent dacă beneficiarul se află în aceeași țară sau într-o altă țară din aria SEPA. 
Important pentru Republica Moldova
Republica Moldova a fost inclusă în aria geografică a schemelor SEPA la 6 martie 2025. Furnizorii de servicii de plată din Moldova pot adera la schemele SEPA, iar data operațională stabilită pentru PSP-urile din Moldova a fost 5 octombrie 2025. 
În prezent, aria geografică a schemelor SEPA cuprinde 41 de țări și teritorii, inclusiv Republica Moldova. 
SEPA Instant Credit Transfer – SCT Inst
SCT Inst este schema pentru transferuri instant în euro.
Conform regulilor SEPA Instant, fondurile trebuie să fie puse la dispoziția beneficiarului în mai puțin de 10 secunde, în condițiile schemei și disponibilității serviciului. 

🔑 Ideea cea mai importantă
SWIFT și SEPA nu sunt două sisteme identice care concurează între ele. Ele au roluri diferite:
· SWIFT facilitează comunicarea financiară internațională; 
· SEPA armonizează și standardizează plățile în euro în aria SEPA; 
· o plată SEPA poate utiliza infrastructuri de compensare/decontare și mesagerie conforme cu standardele relevante; SWIFT poate fi una dintre infrastructurile de mesagerie utilizate în ecosistemul financiar, dar SEPA nu înseamnă „transfer prin SWIFT”.
SWIFT și SEPA – comparație
	Criteriu
	SWIFT
	SEPA

	Tip
	Rețea de mesagerie financiară
	Cadru de scheme și reguli de plată

	Arie
	Globală
	Europa + țările/teritoriile participante

	Monedă
	Diverse valute
	Euro

	Scop principal
	Comunicarea securizată între instituții financiare
	Standardizarea plăților în euro

	Bănci corespondente
	Pot fi necesare
	Structura depinde de schema/infrastructura utilizată

	Transfer instant
	SWIFT nu este în sine sistemul care face plata instant
	Există SCT Inst

	Debitare directă
	Mesajele pot susține operațiuni financiare
	SDD este o schemă SEPA

	Republica Moldova
	Utilizabil pentru plăți internaționale
	Moldova este în aria geografică SEPA din 2025



Rezultatele implementării au fost vizibile într-un interval scurt. În mai puțin de un an de la
· acceptarea Republicii Moldova în SEPA și la doar câteva luni de la interconectarea operațională,
· SEPA a devenit principalul canal pentru plățile transfrontaliere în euro ale Republicii Moldova,
· schimbând radical modul în care circulă banii către și dinspre Europa.
· Transferurile procesate prin SEPA în perioada octombrie-decembrie 2025 au reprezentat
· aproximativ 68% din totalul plăților în euro efectuate din Republica Moldova, confirmând
· integrarea efectivă în circuitul european al plăților.
Impactul economic al aderării la SEPA s-a reflectat prin:
· reducerea semnificativă a costurilor aferente transferurilor în euro, prin diminuarea
comisionului de la un nivel cuprins între 20 și 200 euro la aproximativ 1,39 euro per tranzacție;
· • economii estimate la peste 3,9 milioane euro în primele trei luni de la operaționalizare, ca urmare a procesării prin SEPA a peste 217 de mii de transferuri care, în sistemul traditional SWIFT, ar fi generat costuri de aproximativ 4,2 milioane euro, comparativ cu 301 de mii euro prin SEPA;
· intensificarea activității de plăți transfrontaliere, sistemul bancar procesând, în medie, cu aproximativ 1 240 de tranzacții suplimentare pe zi.

În anul 2025, Banca Națională a Moldovei a continuat dezvoltarea proiectului strategic MIA Plăți
Instant, prin extinderea funcționalităților disponibile și consolidarea infrastructurii naționale de
plăți instant.
În etapa inițială, au fost operaționalizate funcționalitățile destinate persoanelor fizice, inclusiv
transferurile instant între persoane (P2P1) și solicitarea plăților (Request to Pay – RTP2), oferind
utilizatorilor posibilitatea de a efectua și solicita plăți în timp real, într-un mod simplu și sigur.
În conformitate cu planul de dezvoltare aprobat, Banca Națională, în colaborare cu PSP, a
coordonat extinderea serviciilor disponibile în cadrul MIA, fiind implementate următoarele
funcționalități:
1. Me2Me, care permite transferuri instant între conturile de plată proprii
deținute de persoane fizice, indiferent de instituția financiară la care sunt deschise aceste conturi;
2. Plata cu QE cod , care permit cumpărătorilor să efectueze
rapid plăți la casele de marcat, prin simpla scanare a codului QR cu telefonul mobil și confirmarea
plății utilizând aplicația financiară.
3. plati catre personae juridice
Extinderea funcționalităților MIA a creat premise pentru diversificarea modalităților de acceptare
a plăților electronice de către comercianți, indiferent de prestatorul de servicii de plată cu care
aceștia colaborează. Totodată, soluțiile dezvoltate facilitează integrarea plăților instant în
activitatea comercianților, atât în mediul fizic, cât și în cel online.
Un moment important în dezvoltarea ecosistemului MIA l-a constituit lansarea, la 31 iulie 2025, a
funcționalității P2G4, care permite efectuarea plăților instant de la persoane fizice către instituțiile
publice, direct din aplicațiile mobile ale prestatorilor de servicii de plată. Prin intermediul acestei
funcționalități, cetățenii pot achita taxe, impozite, amenzi, servicii administrative și alte obligații
către bugetul public într-un mod rapid, sigur și complet digitalizat.
